Vyhodnotenie pripomienkového konania
Návrh nariadenia vlády Slovenskej republiky o technických požiadavkách na hmotnosti a rozmery motorových vozidiel kategórie M_1

Spôsob pripomienkového konania: bežný (od 29. 7. 2005 do 18. 8. 2005)
Zoznam oslovených subjektov: Úrad vlády SR, Podpredseda vlády SR pre ekonomiku, Podpredseda vlády SR pre legislatívu, Podpredseda vlády SR pre hospodárstvo, Podpredseda vlády SR pre európsku integráciu, Inštitút pre aproximáciu práva, Ministerstvo zahraničných vecí SR, Ministerstvo hospodárstva SR, Ministerstvo financií SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo zdravotníctva SR, Ministerstvo vnútra SR, Ministerstvo obrany SR, Ministerstvo kultúry SR, Ministerstvo spravodlivosti SR, Ministerstvo školstva SR, Protimonopolný úrad SR, Najvyšší kontrolný úrad SR, Úrad pre štátnu službu, Úrad geodézie, kartografie a katastra SR, Úrad pre normalizáciu, metrológiu a skúšobníctvo, Úrad priemyselného vlastníctva SR, Úrad jadrového dozoru, Úrad pre verejné obstarávanie, Štatistický úrad SR, Správa štátnych hmotných rezerv SR, Národná banka Slovenska, Generálna prokuratúra SR.

Počet oslovených subjektov: | 31

Subjekty, ktoré nemali pripomienky: Úrad vlády SR, Podpredseda vlády SR pre európsku integráciu, Ministerstvo zahraničných vecí SR, Ministerstvo hospodárstva SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo zdravotníctva SR, Ministerstvo obrany SR, Ministerstvo kultúry SR, Ministerstvo spravodlivosti SR, Ministerstvo školstva SR, protimonopolný úrad SR, Úrad pre štátnu službu, Úrad geodézie, kartografie a katastra SR, Úrad priemyselného vlastníctva SR, Úrad jadrového dozoru, Úrad pre verejné obstarávanie, Štatistický úrad SR, Správa štátnych hmotných rezerv SR, Národná banka Slovenska, Generálna prokuratúra SR.

Subjekty, ktoré vôbec nezaslali pripomienky: Najvyšší kontrolný úrad SR, Úrad pre normalizáciu, metrológiu a skúšobníctvo.

Počet vznesených zásadných pripomienok | 1
počet akceptovaných pripomienok | 1
počet čiastočne akceptovaných pripomienok |
počet neakceptovaných pripomienok |
počet neaktuálnych pripomienok |

Vysvetlivky k skratkám v tabuľke:
Z – zásadná
O – obyčajná
A – akceptovaná
ČA – čiastočne akceptovaná 
N – neakceptovaná

Rezort | Pripomienka | Typ | Vyh. | Spôsob vyhodnotenia

Inštitút aproximácie práva
6093/2005/SIAP

K § 3:
Smernica 92/21/EHS bude publikovaná v slovenskom jazyku v mimoriadnom vydaní Úradného vestníka Európskej únie v znení, v ktorom je v súčasnosti prístupná na internetovej stránke Európskej komisie. V súlade s týmto znením žiadame uviesť názov smernice 92/21/EHS takto: „smernica Rady 92/21/EHS z 31. marca 1992 o hmotnostiach a rozmeroch motorových vozidiel kategórie M_1“ v ustanovení § 3, ako aj v ďalších častiach návrhu nariadenia vlády.

O

A

Upravené.

K § 4 ods. 2:
V predloženom znení má ustanovenie len deklaratórny charakter a ako také ho nemôžeme považovať za náležité prebratie časti prílohy I smernice 92/21/EHS. Preto žiadame toto znenie: „Prílohou k žiadosti o udelenie typového schválenia ES vozidla pre typ vozidla z dôvodov týkajúcich sa hmotnosti a rozmerov je informačný dokument, ktorý spĺňa požiadavky stanovené v doplnku 1prílohy I smernice 92/21/EHS.“.

O

A

Upravené obdobne ako v ostatných aproximačných nariadeniach.

K § 4 ods. 4:
Na základe záverov z rokovania Legislatívnej rady vlády Slovenskej republiky konanom dňa 28. júna 2005 žiadame preformulovať ustanovenie takto: „Udelenie typového schválenia ES vozidla pre typ vozidla z dôvodov týkajúcich hmotnosti a rozmerov nemožno odmietnuť, ak sú splnené požiadavky podľa § 3.“

O

ČA

Upravené obdobne ako v ostatných aproximačných nariadeniach.

K § 4 ods. 5:
Podobne, aj toto ustanovenie má v predloženom znení len deklaratórny charakter a nespĺňa všetky požiadavky náležitej transpozície smerníc a ako také ho nemôžeme považovať za náležité prebratie časti prílohy I smernice 92/21/EHS. Preto žiadame toto znenie: „Príslušný štátny orgán^x) vydá osvedčenie o typovom schválení ES vozidla pre typ vozidla z dôvodov týkajúcich sa hmotnosti a rozmerov podľa vzoru stanoveného v doplnku 2 a dodatku k doplnku 2 prílohy I smernice 92/21/EHS.“,pričom v poznámke pod čiarou sa uvedie ustanovenie zákona stanovujúce tento príslušný orgán.

O

A

Upravené obdobne ako v ostatných aproximačných nariadeniach.

K § 5:
Z dôvodu zabezpečenia právnej istoty je potrebné konkretizovať orgán štátnej správy. Preto navrhujeme za slová „Príslušný štátny orgán“ zaviesť odkaz a v poznámke pod čiarou k nemu príslušnej uviesť príkladmo ustanovenia zákonov, kde sú tieto štátne orgány a ich kompetencie ustanovené.
Z pohľadu gramatickej správnosti žiadame nahradiť spojku „a“ pred slovom „uvedenie“ spojkou „ani“.

O

A

Upravené.

K § 8:
Na rokovaní Legislatívnej rady vlády Slovenskej republiky konanom dňa 28. júna 2005 na návrh sekcie Inštitút pre aproximáciu práva Legislatívna rada vlády Slovenskej republiky rozhodla, že aproximačné nariadenia preberajúce smernice, ktoré sú obsahom transpozičného deficitu, nadobudnú účinnosť dňom vyhlásenia v Zbierke zákonov Slovenskej republiky. Preto žiadame v tomto zmysle upraviť znenie § 8.

O

N

Na rokovaní LRV 20.12.2005 bolo rozhodnuté, že sa bude určovať konkrétny dátum účinnosti.

K prílohe:
Pri uvádzaní smerníc novelizujúcich smernicu 80/720/EHS pokladáme za nadbytočné uvádzať informáciu o dátume prijatia tejto novelizujúcej smernice. Keďže má ísť o skrátenú citáciu, je postačujúce uviesť druh právneho aktu, o ktorý ide (napr. smernica), orgán, ktorý ho prijal (napr. Rady), číslo smernice (napr. 82/890/EHS) a informáciu o publikácii v úradnom vestníku (napr. Ú. v. ES L 378, 31. 12. 1982).

O

A

Upravené.

Ministerstvo financií SR
MF/20510/2005-81

Návrh odporúčam prehodnotiť v kontexte s čl. 2 ods. 2 Ústavy SR, pretože upravuje konanie štátnych orgánov, s čl. 123 Ústavy SR, s Legislatívnymi pravidlami vlády SR (§ 7, príloha) a s prílohou č. 2 týchto pravidiel (úvodná veta, poznámky pod čiarou k odkazom 1, 2, 4 a 5).

O

ČA

Nezavádzajú sa nové kompetencie štátnych 
orgánov.
Kompetencia štátneho dopravného
úradu v oblasti typového schvaľovania podľa § 
3 vychádza zo zákona č. 725/2004 Z.z., a to z§ 
99 písm. o) bod 2., § 5 ods. 5, 11 a 20, § 6 ods. 
5, 7 a 10, § 7 ods. 6, 9 a 13; 
kompetencie príslušných štátnych orgánov 
uvedených v § 4 vychádzajú z osobitných 
predpisov.
Pôvodný § 6 bol vypustený.

Ministerstvo vnútra SR
SLV-727-4/1-2005

1. V úvodnej vete nariadenia je potrebné vypustiť slová „v znení neskorších predpisov“ (bod 49. prílohy č. 2 Legislatívnych pravidiel vlády SR).

O

N

Upravené podľa záverov LRV; § 2 ods. 1 zákona č. 19/2002 Z. z. bol viackrát novelizovaný.

| 2. V § 1 je potrebné na konci doplniť slová „a upravuje podrobnosti o typovom schvaľovaní týchto vozidiel“ - zásadná pripomienka. | Z | A | Upravené.
| 3. V § 3 ods. 2 je potrebné slovo „a“ premiestniť pred slovo „rozmery“ a zároveň odporúčame za slovo „vzťahujú“ doplniť slovo „aj“. | O | A | Upravené.